масло и маслиново масло от остатъчен материал, посочени в точка 1, букви а) и б) и точки 3 и 6 от приложение ХVI към Регламент (ЕО) No 1234/2007.
 2. За целите на настоящия регламент „търговия на дребно“ означава продажбата на крайния потребител на масло, посочено в параграф 1, представено в естествено състояние или включено в хранителен продукт.
 Член 2
 Маслата, посочени в член 1, параграф 1, се представят на крайния потребител в опаковка с максимално съдържание пет литра. Тази опаковка е снабдена със система на отваряне, която не позволява повторно запечатване, след като вече е отворена, и е етикетирана в съответствие с членове 3—6.
 Въпреки това в случаите на масла, предназначени за потребление в ресторанти, болници, столове и други подобни обществени заведения, държавите-членки могат да посочат максимален капацитет на опаковката, надвишаващ пет литра, в зависимост от заведението.
 Член 3
 Описанията в съответствие с член 118 от Регламент (ЕО) No 1234/2007 се считат за наименованието, под което се продава продуктът, посочен в член 3, параграф 1, точка 1 от Директива 2000/13/ЕО.
 Етикетите на маслата, посочени в член 1, параграф 1, съдържат по ясен и незаличим начин в допълнение към описанието, посочено в първа алинея от настоящия член, но не задължително в близост до него, следната информация за категорията масло:
 а)
 необработено маслиново масло екстра virgin:
 „най-висока категория маслиново масло, получено директно от маслини само с механични средства“;
 б)
 необработено маслиново масло virgin:
 „получено директно от маслини и само с механични средства“;
 в)
 маслиново масло, съставено от рафинирани и необработени маслинови масла:
 „масло, съдържащо изключително масла, преминали през рафиниране, и масла, получени директно от маслини“;
 г)
 маслиново масло от маслиново кюспе:
 „масло, съдържащо изключително масла, получени чрез обработка на продукта, получен след извличане на маслиново масло, и масла, получени директно от маслини“,
 или
 „масло, съдържащо изключително масла, получени чрез преработка на маслиново кюспе и маслата, получени директно от маслини“.
 Член 4
 1. Необработеното маслиново масло екстра virgin и необработеното маслиново масло virgin, както са определени в точка 1, букви а) и б) от приложение ХVI към Регламент (ЕО) No 1234/2007, имат наименование за произход върху етикета.
 Продуктите, определени в точки 3 и 6 от приложение ХVI към Регламент (ЕО) No 1234/2007, нямат никакво наименование за произход върху етикета.
 За целите на настоящия регламент „наименование за произход“ означава посочване на географския район на опаковката или на етикета, прикрепен към опаковката.
 2. Наименованията за произход, посочени в параграф 1, се състоят само от:
 а)
 в случай на маслиново масло, което произхожда, в съответствие с разпоредбите на параграфи 4 и 5, от една от държавите-членки или трета държава, позоваване към държавата-членка, Съюза или третата страна, по целесъобразност;
 б)
 в случай на смеси от маслиново масло, което произхожда, в съответствие с разпоредбите на параграфи 4 и 5, от повече от една държава-членка или трета държава, един от следните текстове, по целесъобразност:
 i)
 „смес от маслинови масла с произход от Европейския съюз“ или позоваване на Съюза,
 ii)
 „смес от маслинови масла с произход извън Европейския съюз“ или позоваване на произход извън Съюза,
 iii)
 „смес от маслинови масла